CELEX: E2016P0021
Language: sk
Date: 2016-12-20 00:00:00
Title: Žiadosť o poradné stanovisko Súdu EZVO, ktorú 20. decembra 2016 predložil súd Fürstliches Obergericht vo veci Pascal Nobile proti DAS Rechtsschutz-Versicherungs AG (Vec E-21/16)

18.5.2017   
            
            
               SK
            
            
               Úradný vestník Európskej únie
            
            
               C 155/7
            
         Žiadosť o poradné stanovisko Súdu EZVO, ktorú 20. decembra 2016 predložil súd Fürstliches Obergericht vo veci Pascal Nobile proti DAS Rechtsschutz-Versicherungs AG
   (Vec E-21/16)
   (2017/C 155/05)
   Listom z 20. decembra 2016, ktorý bol doručený na podateľňu Súdu EZVO 20. decembra 2016, Fürstliches Obergericht (Kniežací odvolací súd) požiadal Súd EZVO vo veci Pascal Nobile proti DAS Rechtsschutz-Versicherungs AG o poradné stanovisko k týmto otázkam:
   
               1.
            
            
               Bráni článok 201 ods. 1 písm. a) smernice Európskeho parlamentu a Rady 2009/138/ES z 25. novembra 2009 o začatí a vykonávaní poistenia a zaistenia (Solventnosť II) zmluvnej dohode medzi poistením právnej ochrany a poistenou osobou, podľa ktorej ide o porušenie povinností poistenej osoby, ktoré oslobodzuje poisťovňu od jej povinností, ak poistená osoba poverí právneho zástupcu zastupovaním jej záujmov bez súhlasu poistenia právnej ochrany v čase, kedy by poistená osoba bola oprávnená uplatniť svoj nárok podľa zmluvy o poistení právnej ochrany?
            
         
               2.
            
            
               V prípade, ak bude otázka č. 1 zodpovedaná negatívne: Kedy v rámci sporového konania začína vyšetrovanie alebo konanie uvedené v článku 201 ods. 1 písm. a) smernice 2009/138/ES vedúce k slobodnému výberu právneho zástupcu? Je rozhodujúcim momentom formálny začiatok súdneho konania (žaloba podaná na súd) alebo sú predchádzajúce etapy súdneho konania takisto zahrnuté. Ak áno, ktoré z nich?
            
         
               3.
            
            
               Ak budú otázky č. 1 a 2 zodpovedané po 16. januári 2017:
               
                           a)
                        
                        
                           Bráni zásada lojality stanovená v článku 3 Dohody o EHP vnútroštátnym súdom za každých okolností, aby spochybňovali platnosť rozhodnutí Súdu EZVO?
                        
                     
                           b)
                        
                        
                           V prípade, ak bude otázka č. 3a) zodpovedaná negatívne: Aké okolnosti by umožnili vnútroštátnym súdom spochybniť platnosť rozhodnutí Súdu EZVO bez toho, aby bola porušená zásada lojality stanovená v článku 3 Dohody o EHP?